**Μοσχάτο 19 / 11 /2024**



**ΕΛΛΗΝΙΚΗ ΔΗΜΟΚΡΑΤΙΑ**

ΝΟΜΟΣ ΑΤΤΙΚΗΣ

**ΔΗΜΟΣ ΜΟΣΧΑΤΟΥ- ΤΑΥΡΟΥ**

Δ/νση: ΠΑΙΔΕΙΑΣ,ΠΟΛΙΤΙΣΜΟΥ-ΑΘΛΗΤΙΣΜΟΥ&ΝΕΑΣ ΓΕΝΙΑΣ

Τμήμα: ΠΟΛΙΤΙΣΜΟΥ

Αρμόδιος Υπάλληλος:

Ειρήνη Κοντοσώρου

ΜΕΛΕΤΗ ΥΠ’ ΑΡΙΘ 107

ΓΙΑ ΤΗΝ ΠΡΟΜΗΘΕΙΑ ΜΙΣΘΩΣΗΣ ΜΕ ΣΠΙΤΑΚΙΑ ΚΑΙ ΤΡΑΙΝΑΚΙ ΣΤΙΣ ΠΛΑΤΕΙΕΣ ΓΙΑ ΤΗΝ ΧΡΙΣΤΟΥΓΕΝΝΙΑΤΙΚΗ ΠΕΡΙΟΔΟ ΣΤΟ ΜΟΣΧΑΤΟ ΚΑΙ ΣΤΟΝ ΤΑΥΡΟ

|  |  |
| --- | --- |
| ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ | 30.000€ |
| Φ.Π.Α. (24%) | 7.200€ |
| ΣΥΝΟΛΙΚΗ ΔΑΠΑΝΗ | 37.200€ |
| ΧΡΗΜΑΤΟΔΟΤΗΣΗ | Ιδίοις πόροις |
| K.A. ΠΡΟΫΠΟΛΟΓΙΣΜΟΥ | 15.6471.0001 & 15.6474.0002 |
| **CPV** | 34223400-0 ρυμουλκούμενα και ημιρυμουλκούμενα τύπου τροχόσπιτα |
| ΑΡΙΘΜΟΣ ΜΕΛΕΤΗΣ | *107 /2024* |
| ΤΡΟΠΟΣ ΕΚΤΕΛΕΣΗΣ | ΑΠΕΥΘΕΙΑΣ ΑΝΑΘΕΣΗ |

ΠΕΡΙΕΧΟΜΕΝΑ

* Τεχνική Έκθεση
* Τεχνικές Προδιαγραφές
* Προϋπολογισμός
* Συγγραφή υποχρεώσεων
* Έντυπο οικονομικής προσφοράς

**1. ΤΕΧΝΙΚΗ ΕΚΘΕΣΗ**

Η παρούσα μελέτη αφορά την προμήθεια μίσθωσης για τρία (3) σπιτάκια και ένα (1) τραινάκι που θα αξιοποιηθούν σε πλατείες του Δήμου Μοσχάτου- Ταύρου κατά τη διάρκεια της Χριστουγεννιάτικης περιόδου.

Πιο συγκεκριμένα, αφορά σε δύο κεντρικές πλατείες: στην πλατεία Παπαντώνη (π. Μεταμορφώσεως) όπου θα τοποθετηθούν δύο χριστουγεννιάτικα σπιτάκια. Στον Ταύρο στο καινούργιο πάρκο Τρίγωνο στα πρώην σφαγεία όπου θα τοποθετηθεί ένα χριστουγεννιάτικο σπιτάκι και ενός τραίνου με συνεχείς διαδρομές στους κεντρικούς δρόμους.

Οι υπηρεσίες θα ανατεθούν με τη διαδικασία της απευθείας ανάθεσης σύμφωνα με τις διατάξεις του Ν.4412/16, (ΦΕΚ 147/Α/8-8-2016) «Δημόσιες Συμβάσεις Έργων και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» όπως τροποποιήθηκε με το Ν4622/2019 (ΦΕΚ 133/Α/7-8-2019) «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης». Κριτήριο ανάθεσης είναι η πλέον συμφέρουσα από οικονομική άποψη προσφορά βάσει τιμής.

Η εκτιμώμενη αξία για την μίσθωση τριών (3) περιπτέρων και ενός τραίνου ανέρχεται στο ποσό των **30.000€** συν **24.% Φ.Π.Α. 7.200 €,** ήτοι συνολικού προϋπολογισμού **37.200€** και θα βαρύνει τον ΚΑ 15.6474.0002 με τίτλο «Έξοδα για Εορτή Χριστουγέννων, Νέου Έτους κ.λ.π.» με το ποσό των 18.600€ και τον Κ.Α. 15.6471.0001 με τίτλο «Έξοδα πολιτιστικών εκδηλώσεων» με το ποσό των 18.600€ του προϋπολογισμού του Οικονομικού Έτους 2024.

Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις **(CPV)**, η ανωτέρω προμήθεια μίσθωσης ταξινομείται με CPV 34223400-0ρυμουλκούμενα και ημιρυμουλκούμενα τύπου τροχόσπιτα

Για την πραγματοποίηση των υπηρεσιών υπάρχουν επαρκείς, διαθέσιμες και εξειδικευμένες πιστώσεις στον προϋπολογισμό του Δήμου Οικονομικού Έτους 2024 και συγκεκριμένα στους Κ.Α.: 15.6474.0002 και στον Κ.Α.: 15.6471.0001.

Η παρούσα δαπάνη θα πληρωθεί από ιδίους πόρους του Δήμου.

**2.ΤΕΧΝΙΚΕΣ ΠΡΟΔΙΑΓΡΑΦΕΣ**

Η προμήθεια για τη μίσθωση με τρία (3) σπιτάκια και ένα τραινάκι (1) τα οποία θα αξιοποιηθούν σε πλατείες του Δήμου Μοσχάτου- Ταύρου κατά τη διάρκεια της Χριστουγεννιάτικης περιόδου ως εξής:

* **Στην πλατεία Παπαντώνη (Μεταμορφώσεως) στο Μοσχάτο :**

Δύο καλαίσθητα σπιτάκια διαμορφώνουν ένα μοναδικό Χριστουγεννιάτικο Χωριό και δημιουργούν ένα μοναδικό Χριστουγεννιάτικο σκηνικό που θα χαρίσει αξέχαστες στιγμές στους επισκέπτες. Τα σπιτάκια διαστάσεων 2.50Χ3.50Χ2.50 είναι επιβλητικά και εκπέμπουν χαρά και αισιοδοξία δημιουργώντας μία ζεστή και γιορτινή ατμόσφαιρα που θα συνεπάρει τους μικρούς μας φίλους.

* **Πάρκο Τρίγωνο στον Ταύρο :**

Στον Ταύρο στο καινούργιο πάρκο Τρίγωνο στα πρώην σφαγεία θα τοποθετηθεί ένα χριστουγεννιάτικο σπιτάκι διαστάσεων 2.00Χ2.50Χ2.50 και ένα τραινάκι με συνεχείς διαδρομές στους κεντρικούς δρόμους στην περίοδο των Χριστουγέννων. Το Χριστουγεννιάτικο σπιτάκι είναι καλαίσθητο και διαμορφώνει ένα μοναδικό Χριστουγεννιάτικο Χωριό που θα μεταδώσει αξέχαστες στιγμές στους επισκέπτες και στους μικρούς μας φίλους.

* **Το «Μαγικό Τρενάκι των Χριστουγέννων» σε Ταύρο και Μοσχάτο**

Το «Μαγικό Τρενάκι των Χριστουγέννων» με συνολικό μήκος 18 μέτρα προσφέρει άνεση και ασφάλεια, είναι ειδικά διαμορφωμένο με δύο έως τρία βαγόνια και διαθέτει συνολική χωρητικότητα έως και 40 άτομα. Το Τραινάκι θα επιβιβάζει μικρούς και μεγάλους ταξιδεύοντας στους δρόμους του Δήμου Μοσχάτου-Ταύρου προσφέροντας μία μοναδική εμπειρία γεμάτη μαγεία και γιορτινή ατμόσφαιρα. Το Τραινάκι θα ξεκινά από το «Τρίγωνο» στον Ταύρο και θα ολοκληρώνει το ταξίδι του στο ίδιο σημείο αφού θα έχει διέλθει από όλες τις γειτονιές του Ταύρου και του Μοσχάτου.

Η συνολική προμήθεια για τη μίσθωση εκτιμάται σε **37.200€** συμπεριλαμβανομένου Φ.Π.Α. που θα βαρύνει τον Κ.Α.: 15.6474.0002 με τίτλο «Έξοδα για Εορτή Χριστουγέννων κλπ» ποσού 18.600€ και τον Κ.Α.: με τίτλο «Έξοδα πολιτιστικών εκδηλώσεων» που θα βαρύνει τον ΚΑ.: 15.6471.0001 ποσού 18.600€ προϋπολογισμού του Οικονομικού Έτους 2024.

1. **ΠΡΟΫΠΟΛΟΓΙΣΜΟΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Περιγραφή** | **Τρία σπιτάκια και ένα τραινάκι** | **Τιμή μονάδος** | **Εκτιμώμενη αξία** | **Φ.Π.Α.** | **Συνολική δαπάνη** |
|  | Χριστουγεννιάτικο χωριό στην περίοδο των Χριστουγέννων στις δύο πλατείες σε Μοσχάτο και Ταύρο. | 4 | 7.500 € | 30.000€ | 7.200€ | 37.200€ |
|  |  |  |  |  |  |  |

1. **ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο: Αντικείμενο προμήθεια μίσθωσης**

Η παρούσα συγγραφή υποχρεώσεων αφορά την προμήθεια μίσθωσης για τρία (3) σπιτάκια και ένα (1) τραινάκι που θα αξιοποιηθούν σε πλατείες του Δήμου Μοσχάτου- Ταύρου κατά τη διάρκεια της Χριστουγεννιάτικης περιόδου.

Εργοδότης θα ονομάζεται **ο ΔΗΜΟΣ ΜΟΣΧΑΤΟΥ ΤΑΥΡΟΥ** και ανάδοχος θα ονομάζεται ο οικονομικός φορέας στον οποίο θα ανατεθεί η εκτέλεση της προμήθειας, βάσει της προσφοράς του.

**Άρθρο 2ο: Ισχύουσες διατάξεις**

Η προμήθεια θα πραγματοποιηθεί σύμφωνα με τις διατάξεις:

• του Ν.4412/16 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει

• του Ν.3463/06 «Κύρωση του Κώδικα Δήμων και Κοινοτήτων» και ιδίως του άρθρου 209,

• του Ν.3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,

• του Ν.4270/14 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»,

• του Π.Δ. 80/16 «Ανάληψη υποχρεώσεων από τους Διατάκτες»,

• του Ν.4013/11 «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Συμβάσεων και άλλες διατάξεις»,

• του Ν. 4727/2020 «Ψηφιακή Διακυβέρνηση (ενσωμάτωση στην Ελληνική Νομοθεσία της οδηγίας (ΕΕ) 2016/2102 και της οδηγίας (ΕΕ) 2019/1024 – Ηλεκτρονικές Επικοινωνίες (Ενσωμάτωση στο Ελληνικό Δίκαιο της οδηγίας (ΕΕ) 2018/1972 και άλλες διατάξεις».

• Του Ν. 2690/99 «Κύρωση του κώδικα διοικητικής διαδικασίας και άλλες διατάξεις»,

• της Υ.Α. 76928/13.7.21 Κ.Υ.Α. με θέμα : “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)”

• τα άρθρα 148-154 του ν. 4601/2019 (Α’ 44) «Εταιρικοί µετασχηµατισµοί και εναρμόνιση του νομοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημοσίων συμβάσεων και λοιπές διατάξεις», ως ισχύουν

• Κ.Υ.Α. 52445 ΕΞ 2023 (B’ 2385/12.04.2023) «Υποχρέωση υποβολής ηλεκτρονικών τιμολογίων από τους οικονομικούς φορείς» ως ισχύει

• Κ.Υ.Α. 63446/2021 (B’ 2338/02.06.2021) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων» ως ισχύει

• Κ.Υ.Α. οικ. 98979 ΕΞ2021 (B’ 3766/13.08.2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» ως ισχύει

**Άρθρο 3ο: Έγγραφα της σύμβασης**

Τα έγγραφα της σύμβασης, είναι:

* Το συμφωνητικό
* Η παρούσα μελέτη
* Η απόφαση ανάθεσης
* Η προσφορά του αναδόχου συμπεριλαμβανομένων των αποδεικτικών μέσων

**Άρθρο 4ο: Προϋποθέσεις συμμετοχής**

Οι δικαιούμενοι συμμετοχής οικονομικοί φορείς και, σε περίπτωση ενώσεων τα μέλη αυτών, μπορούν να είναι φυσικά ή νομικά πρόσωπα εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ) σε τρίτες χώρες που δεν εμπίπτουν στην ανωτέρω περίπτωση γ' και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς, όμως η Α.Α. μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρων.

**Άρθρο 5ο: Λόγοι αποκλεισμού**

Αποκλείεται από τη διαδικασία οποιοσδήποτε οικονομικός φορέας:

**5.1.** Εάν υπάρχει εις βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

**5.2** Στις ακόλουθες περιπτώσεις:

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν στις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

**Άρθρο 6ο: Αποδεικτικά Μέσα**

Ο ανάδοχος, πριν την έκδοση της απόφασης ανάθεσης, θα πρέπει να υποβάλλει τα αναφερόμενα στο παρόν άρθρο πιστοποιητικά, βεβαιώσεις και λοιπά αποδεικτικά μέσα εκτός και εάν τα έχει συνυποβάλλει με την προσφορά του.

Τα απαιτούμενα έγγραφα είναι τα ακόλουθα:

**6.1** Απόσπασμα του σχετικού μητρώου (για την περίπτωση 5.1), όπως του ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 5.1.

*Εναλλακτικά, η αναθέτουσα αρχή δύναται αντί του αποσπάσματος ποινικού μητρώου να απαιτήσει:*

*Υπεύθυνη δήλωση του Ν.1599/86 ως αποδεικτικό μέσο με την οποία ο οικονομικός φορέας θα δηλώνει:*

*α)* ***Στην περίπτωση φυσικού προσώπου****, ότι δεν υπάρχει εις βάρος του αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16.*

*β)* ***Στην περίπτωση νομικού προσώπου (εταιρίας)****, ότι δεν υπάρχει αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16 εις βάρος των προσώπων που αναφέρονται ανωτέρω καθώς και στην παράγραφο 5.1.*

**Η υπεύθυνη δήλωση υπογράφεται από το φυσικό πρόσωπο (για τις ατομικές επιχειρήσεις) ή από τον νόμιμο εκπρόσωπο του οικονομικού φορέα (στην περίπτωση εταιριών) όπως αυτός ορίζεται στο άρθρο 79Α του Ν.4412/16.**

**6.2** Πιστοποιητικό (για την περίπτωση 5.2), που εκδίδεται από την αρμόδια αρχή του οικείου κράτους – μέλους ή χώρας από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην:

α) καταβολή φόρων

β) καταβολή εισφορών κοινωνικής ασφάλισης (κύρια και επικουρική για τους Έλληνες πολίτες και για τους οικονομικούς φορείς που έχουν την εγκατάστασή τους στην Ελλάδα)

Σε περίπτωση νομικών προσώπων, αφορά το νομικό πρόσωπο και όχι τα φυσικά πρόσωπα που τη διοικούν ή την εκπροσωπούν, εκτός εάν αυτά έχουν εργασιακή σχέση με την εταιρεία.

Σε περίπτωση φυσικών προσώπων (ατομικών επιχειρήσεων), αφορά και όσους είναι ασφαλισμένοι ως εργοδότες ή ελεύθεροι επαγγελματίες σε οποιονδήποτε ασφαλιστικό οργανισμό.

Πλέον των ως άνω πιστοποιητικών, προσκομίζεται υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

1. Για την απόδειξη της εκπλήρωσης των φορολογικών υποχρεώσεων, αποδεικτικό ενημερότητας εκδιδόμενο από την Α.Α.Δ.Ε.
2. Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης, πιστοποιητικό εκδιδόμενο από τον e-ΕΦΚΑ.

**6.3** Στην περίπτωση νομικών προσώπων, απαιτείται η **προσκόμιση αποδεικτικών της νόμιμης σύστασης και εκπροσώπησης.**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα **για τους ημεδαπούς** οικονομικούς φορείς προσκομίζονται:

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές του στο **ΓΕΜΗ**, προσκομίζει σχετικό **πιστοποιητικό** ισχύουσας εκπροσώπησης.

Για την απόδειξη της νόμιμης σύστασης και των μεταβολών νομικού προσώπου, γενικό **πιστοποιητικό** μεταβολών του **ΓΕΜΗ**.

Στις λοιπές περιπτώσεις τα κατά περίπτωση νομιμοποιητικά έγγραφα νόμιμης σύστασης και νόμιμης εκπροσώπησης, (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από **υπεύθυνη δήλωση** του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Οι ενώσεις οικονομικών φορέων που υποβάλλουν κοινή προσφορά, υποβάλλουν τα κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα οριζόμενα στο άρθρο 19 του Ν.4412/2016.

**Χρόνος έκδοσης και διάρκεια ισχύος των αποδεικτικών μέσων**

* Το απόσπασμα ποινικού μητρώου εφόσον έχει εκδοθεί έως τρεις (3) μήνες πριν από την υποβολή του.
* Η φορολογική και ασφαλιστική ενημερότητα θα πρέπει να είναι εν ισχύ κατά την υποβολή τους, άλλως, στην περίπτωση που δεν αναφέρεται χρόνος ισχύος, να έχουν εκδοθεί έως τρείς (3) μήνες πριν την υποβολή τους.
* Το πιστοποιητικό/βεβαίωση του οικείου επιμελητηρίου/μητρώου θα πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
* Το πιστοποιητικό εκπροσώπησης του ΓΕΜΗ, θα πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
* Το γενικό πιστοποιητικό μεταβολών του Γ.Ε.ΜΗ. σε περίπτωση νομικών προσώπων, θα πρέπει να έχει εκδοθεί έως τρεις (3) μήνες πριν από την υποβολή του.
* Τυχόν υποβαλλόμενες ένορκες βεβαιώσεις θα πρέπει να έχουν συνταχθεί έως τρεις (3) μήνες πριν την υποβολή τους.
* Οι υπεύθυνες δηλώσεις θα πρέπει να έχουν συνταχθεί μετά την κοινοποίηση της πρόσκλησης για υποβολή δικαιολογητικών.

**Άρθρο 7ο: Ισχύς σύμβασης**

Με την κοινοποίηση της απόφασης ανάθεσης η σύμβαση θεωρείται, ότι έχει συναφθεί και η υπογραφή του σχετικού συμφωνητικού έχει αποδεικτικό χαρακτήρα.

Το συμφωνητικό συντάσσεται με βάση τα έγγραφα της σύμβασης και τίθεται σε ισχύ από την ημερομηνία υπογραφής του και ανάρτησής του στο ΚΗΜΔΗΣ έως την 30/12/2024.

**Άρθρο 8ο: Παρακολούθηση και παραλαβή**

Για την εκτέλεση της προμήθειας  εφαρμόζονται οι διατάξεις του Ν. 4412/16. Η παρακολούθηση της σύμβασης και η διοίκηση αυτής θα πραγματοποιηθεί από την υπηρεσία που συνέταξε τη μελέτη.

**Άρθρο 9ο: Σταθερότητα τιμών**

Η προσφερόμενη τιμή μονάδας θα δοθεί υποχρεωτικά σε «ευρώ». Η τιμή μονάδας της προσφοράς θα είναι σταθερή και αμετάβλητη κατά τη διάρκεια εκτέλεσης της σύμβασης και για κανένα λόγο και σε καμία αναθεώρηση δεν υπόκειται.

**Άρθρο 10ο: Πληρωμή αναδόχου**

Η πληρωμή θα γίνεται  στο 100% της αξίας του εκτελεσθέντος συμβατικού αντικειμένου κατόπιν έκδοσης εντάλματος πληρωμής στο όνομα του αναδόχου, μετά την έκδοση των σχετικών παραστατικών και την υπογραφή των σχετικών πρωτοκόλλων παραλαβής από την αρμόδια επιτροπή παραλαβής, εφόσον δεν διαπιστώθηκε καμιά απόκλιση ως προς την τεχνική περιγραφή των εκτελεσθέντων υπηρεσιών.

**Άρθρο 11ο: Ζημιές – Ατυχήματα**

Ο ανάδοχος έχει υποχρέωση και ευθύνη να λαμβάνει όλα τα αναγκαία μέτρα για την ασφάλεια του προσωπικού που απασχολεί κατά την εκτέλεση της σύμβασης και για την πρόληψη ζημιών – ατυχημάτων σε οποιαδήποτε πρόσωπα ή πράγματα. Για ατυχήματα ή ζημιές που τυχόν θα συμβούν στο προσωπικό του αναδόχου ή οποιονδήποτε τρίτο, ο Δήμος δεν έχει καμιά ευθύνη και ο ανάδοχος έχει αποκλειστικά τις ευθύνες, τόσο τις αστικές όσο και τις ποινικές, σύμφωνα με τις διατάξεις των οικείων νόμων για τις περιπτώσεις αυτές.

**Άρθρο 12ο: Κρατήσεις**

Ο ανάδοχος υπόκειται σε όλες τις νόμιμες κρατήσεις, πλην του Φ.Π.Α. ο οποίος βαρύνει τον εργοδότη.

**Άρθρο 13ο: Επίλυση διαφορών**

Τυχόν διαφορές μεταξύ του εργοδότη και του αναδόχου, επιλύονται σύμφωνα με τα οριζόμενα στους Ν.3463/06, Ν.3852/10 και Ν.4412/16 και συμπληρωματικά στον Αστικό Κώδικα, καθώς και τυχόν παράλληλης σχετικής νομοθεσίας που είναι σε ισχύ.

Η ΣΥΝΤΑΞΑΣΑ Ο ΔΙΕΥΘΥΝΤΗΣ ΠΟΛΙΤΙΣΜΟΥ

Ειρήνη Κοντοσώρου Ιωάννης Ιωαννίδης

1. **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Περιγραφή** | **Τρία σπιτάκια και ένα τραινάκι** | **Τιμή μονάδος** | **Εκτιμώμενη αξία** | **Φ.Π.Α.** | **Συνολική δαπάνη** |
|  | Χριστουγεννιάτικο χωριό στην περίοδο των Χριστουγέννων στις δύο πλατείες σε Μοσχάτο και Ταύρο. | 4 |  |  |  |  |
|  |  |  |  |  |  |  |

**Ο προσφέρων**